Siinkohal pole võimalik ERARE-l pikemalt peatuda. Piirdume sellega, et ERARE sisuks on riigi ja omavalitsuste abipakett noore pere maale elama asumiseks või sinna jäämiseks. ERARE ühendab Eesti traditsioonilist elulaadi tänapäeva infoühiskonna hüvedega. ERARE-le on vahel ülekohtuselt ette heidetud tema naturaalmajanduslikku iseloomu. Seda tuleks sügavamalt analüüsida. Igatahes kogumikus "Läänemaa" (1938) on kirjutatud, et kolmekümnendate aastate kriisi elasid Läänemaa  talundid kergemalt üle just tänu naturaalmajandusele. Turule orienteeritud talud läksid sageli oksjonile.